Document ID: 31996D0333

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαΐου 1996 για την υγειονομική πιστοποίηση των ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων προέλευσης τρίτων χωρών που δεν διέπονται από ειδική απόφαση (Κείμενο που παρουσιάζει ενδιαφέρον για τον ΕΟΧ) (96/333/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζωντανών δίθυρων μαλακίων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και ιδίως το άρθρο 9,
Εκτιμώντας:
ότι η Επιτροπή έχει καθορίσει τους ειδικούς όρους εισαγωγής ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων για ορισμένες συγκεκριμές τρίτες χώρες 7
ότι για τις εισαγωγές ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων, προέλευσης τρίτων χωρών που δεν καλύπτονται ακόμη από τέτοιου είδους απόφαση, πρέπει αρχικά να καθοριστεί ένα υπόδειγμα υγειονομικού πιστοποιητικού για να αποφευχθεί η διατάραξη των συναλλαγών 7
ότι η θέσπιση τυποποιημένου υγειονομικού πιστοποιητικού έχει θετικές συνέπειες τόσο για τους επιχειρηματίες όσο και για τις υπηρεσίες ελέγχου και διευκολύνει την ελεύθερη κυκλοφορία των ζωντανών δίθυρων μαλακίων, των εχινόδερμων, των χιτωνοφόρων και θαλάσσιων γαστερόποδων, στο εσωτερικό της Κοινότητας 7
ότι το υπόδειγμα υγειονομικού πιστοποιητικού που καθορίζει από την παρούσα απόφαση έχει προσωρινό χαρακτήρα για περιορισμένη χρονική διάρκεια δύο ετών κατά τη διάρκεια των οποίων μπορούν να θεσπιστούν ειδικές αποφάσεις 7 ότι, συνεπώς, το εν λόγω προσωρινό πιστοποιητικό δεν θα ισχύει εφόσον θεσπιστεί ειδική απόφαση για κάποια συγκεκριμένη τρίτη χώρα 7
ότι οι κτηνιατρικοί έλεγχοι των δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων που εισάγονται πρέπει να πραγματοποιούνται σύμφωνα με την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (2), όπως τροποποιήθηκε τελευταία με την οδηγία 95/52/ΕΚ (3) 7 ότι οι έλεγχοι αυτοί προβλέπουν την υποβολή υγειονομικού πιστοποιητικού που συνοδεύει τα εισαγόμενα προϊόντα 7
ότι η θέσπιση τυποποιημένου υποδείγματος υγειονομικού πιστοποιητικού δεν πρέπει να προδικάζει τους ειδικούς όρους εισαγωγής που πρόκειται να εγκριθούν για μία καθορισμένη τρίτη χώρα μετά από αξιολόγηση της υγειονομικής κατάστασης επί τόπου από εμπειρογνώμονες της Επιτροπής 7
ότι, σύμφωνα με το άρθρο 8, της οδηγίας 91/492/ΕΟΚ, είναι αναγκαίο να προβλεφθεί ότι το υγειονομικό πιστοποιητικό βεβαιώνει ότι οι προϋποθέσεις παραγωγής, καθαρισμού, αποθήκευσης, συσκευασίας και μεταφοράς των ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων που προορίζονται για την Κοινότητα είναι τουλάχιστον ισοδύναμες με εκείνες που αφορούν τα κοινοτικά προϊόντα 7
ότι τα μέτρα που προβλέπονται στην παρούσα απόφαση δεν θα πρέπει να προδικάζουν τα μέτρα που πρόκειται να θεσπιστούν για την προστασία της υγείας των ζώων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι παρτίδες ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων που εισάγονται σε εδάφη που ορίζονται στο παράρτημα Ι της οδηγίας 90/675/ΕΟΚ για άμεση κατανάλωση πρέπει να έχουν συλλεγεί σε ζώνη παραγωγής που έχει ελεγχθεί και εγκριθεί από τις αρμόδιες αρχές της τρίτης χώρας και πρέπει να συνοδεύονται από πρωτότυπο αριθμημένο υγειονομικό πιστοποιητικό που να βεβαιώνει ότι οι υγειονομικές συνθήκες παραγωγής, χειρισμού, ενδεχομένως καθαρισμού, συσκευασίας, και προσδιορισμού των προϊόντων είναι τουλάχιστον ισοδύναμες με εκείνες που ορίζονται στην οδηγία 91/492/ΕΟΚ.
Το υπόδειγμα του εν λόγω πιστοποιητικού ορίζεται στο παράρτημα Ι της παρούσας απόφασης.
Άρθρο 2
Οι παρτίδες δίθυρων μαλακίων, εχινόδερμων, χιτωνοφόρων και θαλάσσιων γαστερόποδων που εισάγονται στα εδάφη που ορίζονται στο παράρτημα Ι της οδηγίας 90/675/ΕΟΚ για καθορισμό σε εγκεκριμένο κέντρο καθαρισμού ή για μετεγκατάσταση σε εγκεκριμένη ζώνη μετεγκατάστασης ή για μεταποίηση σε εγκεκριμένη μονάδα επεξεργασίας, πρέπει να έχουν συλλεγεί σε ζώνες παραγωγής που έχουν ελεγχθεί και έχουν εγκριθεί από την αρμόδια αρχή της τρίτης χώρας και να συνοδεύονται από πρωτότυπο αριθμημένο υγειονομικό πιστοποιητικό το οποίο βεβαιώνει ότι οι υγειονομικές συνθήκες παραγωγής, συλλογής και μεταφοράς των παρτίδων είναι τουλάχιστον ισοδύναμες με εκείνες που ορίζονται στην οδηγία 91/492/ΕΟΚ.
Το υπόδειγμα του εν λόγω υγειονομικού πιστοποιητικού ορίζεται στο παράρτημα ΙΙ της παρούσας απόφασης.
Άρθρο 3
1. Τα υγειονομικά πιστοποιητικά που αναφέρονται στα άρθρα 1 και 2 πρέπει να αποτελούνται από ένα μόνο φύλλο και να έχουν συνταχθεί τουλάχιστον σε μία από τις επίσημες γλώσσες της χώρας εισόδου στην Κοινότητα, και ενδεχομένως, σε μία από τις γλώσσες της χώρας προορισμού.
2. Το πιστοποιητικό πρέπει να περιλαμβάνει το όνομα, την ιδιότητα και την υπογραφή του επίσημου ελεγκτή καθώς και την επίσημη σφραγίδα της αρμόδιας αρχής, σε διαφορετικό χρώμα από εκείνο των άλλων ενδείξεων που περιλαμβάνονται στο πιστοποιητικό.
Άρθρο 4
Τα υγειονομικά πιστοποιητικά που προβλέπονται στην παρούσα απόφαση δεν εφαρμόζονται για τα ζωντανά δίθυρα μαλάκια, εχινόδερμα, τα χιτωνοφόρα και τα θαλάσσια γαστερόποδα που προέρχονται από τρίτη χώρα για την οποία έχουν καθορισθεί ειδικοί όροι εισαγωγής.
Άρθρο 5
Η παρούσα απόφαση εφαρμόζεται από την 1η Ιουλίου 1996 και για διάρκεια δύο ετών.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 3 Μαΐου 1996.

Labels: 3
5
6